ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ዱር ኣወስትራልያ ንዝጠፍአት ህፃን ዘድሓነ ከልቢ 23 ሚያዝያ 2018 ምንጪ ስእሊ, QUEENSLAND POLICE መግለጺ ስእሊ, ማክስ ነታ ህፃን ን16 ሰዓታት ክሕልዋ ፀኒሑ ፖሊስ ኣወስትራልያ ነታ ካብ ወለዳ ጠፊኣ፡ ኣብ ጫካ ዝተረኸበት ጓል ሰለስተ ዓመት ህፃን ንዝሓለወ ከልቢ ክብሪ ሂቡ። ህፃን ኣውሮራ፡ ኣብ ኩዊንላንድ ካብ ዝርከብ ገዝኣ ምስጠፍአት ከቢድ ኣለሻ'ዩ ተኻይዱ። እቲ ነታ ህፃን እናሰዓበ ከይተፈለያ ዝፀንሐ መሊኡ ክሰምዕን ክርእይን ዘይክእል ከልቢ፡ ዕድሚኡ 17 ዩ። ብቐዳም ንጉሆ ክሳብ ዝርከቡ ድማ ኣብቲ ጫካ ነታ ህፃን እናሓለወ 16 ሰዓታት ሓሊፎም። እኖሓጎ ህፃን ኣውሮራ፡ ሊሳ ማሬ በነት ከምዝበለቶ ድምፂ ናይታ ህፃን ካብ ኣስታት 2 ኪሎሜትሮ ርሕቀት'ያ ሰሚዓቶ። "ብዓውታ እናፀዋዕኩ ምስተፀጋዕኩ እቲ ከልቢ ናባይ ብምምፃእ መሊሱ ናብቲ ንሳ ዘላትሉ እናመርሐ ወሲዱኒ" ክትብል ን'ኣወስትራልያ ብሮድካስቲንግ ኮርፖሬሽን' ተዛሪባ። ካልኦት ቤተሰባ'ውን፡ ኣውሮራን እቲ ከልብን ቁሪ ኣብ ዝተፈጠረሉ እዋን ኣብ ትሕቲ ከውሒ ኮፍ ክብሉ ከምዝኸኣሉ ተዛሪቦም። ኣውሮራ እንትርፊ ቀሊል ዝኾነ ማህሰይቲ ካልእ ዝኸፍአ ሓደጋ ከምዘየጋጠማ ተሓቢሩ'ሎ። ምንጪ ስእሊ, QUEENSLAND POLICE መግለጺ ስእሊ, ሰብ-ሞያ ሕክምና፡ እቶም ነዊሕ ዕድመ ዘቑፀሩ ኣኽልብቲ ምስ ደቂ ሰባት ዝጠበቐ ዝምድና ከምዘለዎም ይሕብሩ ኣውሮራ ኣብ ዝጠፍኣትሉ እዋን ልዕሊ 100 ሰራሕተኛታት እዋን ሓደጋን ወለንተኛታትን ናብ ኣለሻ ወፊሮም ነይሮም። ፖሊስ ኣውስትራልያ ንተግባር ማክስ ብምንኣድ፡ ማዕርግ ክብሪ ከልቢ ፖሊስ ሂብዎ። ዝኹሉ ተኣማንነት?
